Ο **Μανουέλ Ινάσιου ντα Σίλβα Αλβαρένγκα** (*Manuel Inácio da Silva Alvarenga*, 1749-1814) ήταν Βραζιλιάνος ποιητής. Είχε μια ισόβια αφοσίωση στη δια βίου μάθηση και την προαγωγή των αξιών της κοινωνίας των πολιτών και των εκπαιδευτικών μεταρρυθμίσεων. Υπήρξε αρχισυντάκτης μιας από τις πρώτες εφημερίδες της Βραζιλίας, της *O Patriota*.

Βιογραφικά στοιχεία
-------------------

Ο Αλβαρένγκα γεννήθηκε στο Όρου Πρέτου και ήταν νόθος γιος μιας μαύρης Αφρικανής και ενός «φτωχού λευκού μουσικού». Μεγάλωσε στην πολιτεία Μίνας Ζεράις.

Μετά το 1770 μελέτησε στο Ρίο ντε Τζανέιρο και μπόρεσε να φοιτήσει νομικά το 1776 στο Πανεπιστήμιο της Κοΐμπρα της Πορτογαλίας. Οι φίλοι του πατέρα του ενεθάρρυναν το ποιητικό και το μουσικό ταλέντο του νέου, που από την εφηβική του ηλικία είχε διακριθεί και για τις ρητορικές του ικανότητες. Μετά τις σπουδές του στην Ευρώπη, επέστρεψε στη Βραζιλία, όπου έγινε μέλος του «Ouro Preto Arcady». Το 1782 εγκαταστάθηκε στο Ρίο ντε Τζανέιρο, όπου δίδασκε ρητορική και ποιητική ως «Βασιλικός Καθηγητής».

Ποίηση
------

Η ποίηση του Αλβαρένγκα ακολουθεί την ευρωπαϊκή νεοκλασική αισθητική του 18ου αιώνα με βουκολικά και φυσιολατρικά θέματα Το έργο του συγκρίνεται με εκείνο των Τουμάς Αντόνιου Γκονζάγκα και Κλαούντιου Μανουέλ ντα Κόστα. Ο Αλβαρένγκα, μαζί με άλλους φυσιολάτρες ποιητές, έχουν πιστωθεί με τη δημιουργία «των ριζών μιας λογοτεχνικής κουλτούρας με μια συστηματική έννοια» στη Βραζιλία.

Ο Αλβαρένγκα είναι ωστόσο μοναδικός ανάμεσα στους σύγχρονούς του Βραζιλιάνους ποιητές στη χρήση του βραζιλιάνικου ειδικά φυσικού τοπίου στο έργο του. Σπανίως έγραφε για μαύρους στην ποίησή του και όταν το έκανε οι περιγραφές του θεωρούνται αρνητικές με τα σημερινά μέτρα. Κριτικοί της λογοτεχνίας έχουν προσδιορίσει «στοιχεία που προαναγγέλλουν τον βραζιλιανό ρομαντισμό» στο έργο του Αλβαρένγκα, εξάλλου ο ενθουσιασμός του και οι πατριωτικές εξάρσεις των στίχων του είχαν ως αποτέλεσμα να αποκληθεί «Τυρταίος της βραζιλιανικής ελευθερίας».

Το έργο του «Ο αποστάτης των γραμμάτων» (*O Desetor das Letras*) είναι μία σάτιρα για τις πανεπιστημιακές μεταρρυθμίσεις του 1772. Η σειρά *Glaura: poemas eroticos* εκδόθηκε αρχικώς στη Λισαβόνα. Τα κυριότερα από τα υπόλοιπα είναι:

* *Ωδή στον βασιλέα Ιωσήφ*
* *Ο Θησέας και η Αριάδνη*
* *Τα ειδύλλια*

Παραπομπές
----------

1. 1 2  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. 172404185. Ανακτήθηκε στις 16  Οκτωβρίου 2015.
2. 1 2  Άαρον Σβαρτς: (Αγγλικά, Ισπανικά, Γαλλικά, Γερμανικά, Τσεχικά, Κροατικά, Τελούγκου) *Open Library*. OL373229A. Ανακτήθηκε στις 9  Οκτωβρίου 2017.
3. 1 2  *Faceted Application of Subject Terminology*. 383997. Ανακτήθηκε στις 9  Οκτωβρίου 2017.
4. 1 2 3 4 5 6 7  Daniel, G. Reginald (2012). *Macado de Assis: Multiracial Identity and the Brazilian Novelist*. University Park, Pennsylvania: The Pennsylvania State University Press. σελίδες 13–14. ISBN 9780271052465. Ανακτήθηκε στις 11 Ιουλίου 2015.
5. 1 2 3 4 5 6 7  Gonzalez Echevarría, Roberto· Pupo-Walker, Enrique, επιμ. (1996). *The Cambridge History of Latin American Literature*. **3**. Cambridge, United Kingdom: Cambridge University Press. σελίδες 67, 365. ISBN 0521410355. Ανακτήθηκε στις 12 Ιουλίου 2015.
6. 1 2 3  Braun, Harald E.· Vollendorf, Lisa (2014). *Theorising the Ibero-American Atlantic*. Leiden, The Netherlands: Koninklijke Brill NV. σελ. 167. ISBN 9789004258068.
7. ↑  Schultz, Kirsten (2001). *Tropical Versailles: Empire, Monarchy and the Portuguese Royal Court in Rio de Janeiro, 1808-1821*. Abingdon, Oxon: Routledge. σελίδες 52–55. ISBN 9781135308407.
8. 1 2 3  de Almeida Pereira, Edimilson (1995). «Survey of African-Brazilian Literature». *Callaloo* **18** (4): 876.. Ανακτήθηκε στις 12 Ιουλίου 2015.
9. ↑  Ferreira, Isabel Cristina Rodrigues (2008). *The Dialogue About 'Racial Democracy' Among African-American and Afro-Brazilian Literatures (Dissertation)*. University of North Carolina at Chapel Hill. σελ. 80. Ανακτήθηκε στις 12 Ιουλίου 2015.

Πηγές
-----

* Το λήμμα «Αλβαρέγκα, Μανοέλ Ιγκνάσιο ντα Σίλβα» στη *Νέα Ελληνική Εγκυκλοπαίδεια* «Χάρη Πάτση», τόμος 3, σελ. 658

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 6989882
* LCCN: no96062557
* ISNI: 0000 0000 8422 8838
* GND: 172404185
* SUDOC: 074702769

 |

 |